
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2021 M. VASARIO 22 D. ĮSAKYMO NR. 3D-118  „DĖL 2021–2022 M. SUSIETOSIOS PARAMOS UŽ MĖSINIUS GALVIJUS, MĖSINES AVIS, PIENINIŲ VEISLIŲ BULIUS, PIENINES OŽKAS
ADMINISTRAVIMO, KONTROLĖS BEI MOKĖJIMO TAISYKLIŲ 
PATVIRTINIMO“ PAKEITIMO

2022 m. lapkričio 30 d. Nr. 3D-746
Vilnius


.	P a k e i č i u  2021–2022 m. susietosios paramos už mėsinius galvijus, mėsines avis, pieninių veislių bulius ir pienines ožkas administravimo, kontrolės bei mokėjimo taisykles, patvirtintas Lietuvos Respublikos žemės ūkio ministro 2021 m. vasario 22 d. įsakymu Nr. 3D-118 „Dėl 2021–2022 m. susietosios paramos už mėsinius galvijus, mėsines avis, pieninių veislių bulius ir pienines ožkas administravimo, kontrolės bei mokėjimo taisyklių patvirtinimo“:
.	 Pakeičiu 9 punktą ir jį išdėstau taip:
„. Tikslūs nurodytų išmokų dydžiai nustatomi ne vėliau kaip iki kitų metų vasario 1 d., atskiru žemės ūkio ministro įsakymu gavus informaciją iš valstybės įmonės Žemės ūkio duomenų centro (toliau – Centras), nurodytą šių taisyklių 14.4 papunktyje.“
. Pakeičiu 10 punktą ir jį išdėstau taip:
„. Lietuvos Respublikos žemės ūkio ministerija (toliau – ŽŪM), patvirtinusi tikslius išmokų dydžius, apie tai raštu informuoja Centrą, Agentūrą ir Lietuvos savivaldybių asociaciją.“
. Pakeičiu 14 punktą ir jį išdėstau taip:
„. Centras:
. ne vėliau kaip iki sausio 10 d. elektroninėmis priemonėmis teikia Agentūrai duomenų apie valdos valdytojus, pretenduojančius gauti susietosios paramos išmokas už savo ir (ar) partnerių, ir (ar) šeimos narių vardu laikytus ir atitikusius taisyklėse nustatytus reikalavimus mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas, suvestinę, užpildytą pagal šių taisyklių 1 priede nustatytą formą;
. gavęs iš Agentūros šių taisyklių 15.1 papunktyje  nurodytus sąrašus, ŪGR sudaro juose nurodytiems valdų valdytojams ir (ar) partneriams, ir (ar) šeimos nariams priklausančius tinkamų paramai gauti mėsinių galvijų ir (ar) mėsinių avių, ir (ar) pieninių veislių bulių, ir (ar) pieninių ožkų sąrašus ir juos pateikia VMVT;
. pasibaigus einamųjų metų paraiškų teikimo laikotarpiui, per 10 d. d. savivaldybėms pateikia duomenis apie valdos valdytojus, kurie Paraiškose nepažymėjo, jog prašo skirti išmoką už visus valdoje laikomus valdos valdytojo ir (ar) partnerio, ir (ar) šeimos nario mėsinius galvijus ir (arba) mėsines avis, ir (arba) pieninių veislių bulius, ir (arba) pienines ožkas;
. gavęs iš ŽŪM iki kitų metų sausio 5 d informaciją apie ES skirtas 2021–2022 m. išmokų už mėsinius galvijus, mėsines avis, pieninių veislių bulius ir pienines ožkas lėšas, apskaičiuoja išmokų už mėsinį galviją, mėsinę avį, pieninės veislės bulių ir pieninę ožką dydžius ir iki kitų metų  sausio 20 d. raštu ir elektroniniu paštu pateikia ŽŪM. Taip pat ŽŪM pateikia tinkamų išmokoms gauti ūkinių gyvūnų skaičių, pagal kiekvieną ūkinio gyvūno rūšį atskirai (mėsinių galvijų, mėsinių avių, pieninių veislių bulių ir pieninių ožkų);
. gavęs iš ŽŪM atskiru žemės ūkio ministro įsakymu patvirtintus tikslius išmokų dydžius už mėsinius galvijus, mėsines avis, pieninių veislių bulius ir pienines ožkas, apskaičiuoja preliminarias išmokų sumas valdų valdytojams, atitinkantiems šių taisyklių keliamus reikalavimus, už savo ir (ar) partnerių, ir (ar) šeimos narių vardu laikomus mėsinius galvijus ir (ar) pieninių veislių bulius, ir (ar) mėsines avis, ir (ar) pienines ožkas, ir per 5 d. d. nuo minėto įsakymo įsigaliojimo dienos pateikia Agentūrai:
. duomenų apie valdos valdytojų ir (ar) partnerių, ir (ar) šeimos narių mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas, atitikusius taisyklėse nustatytus reikalavimus susietosios paramos išmokoms gauti, suvestinę, užpildytą pagal šių taisyklių 2 priede nustatytą formą;
. duomenų apie valdos valdytojų ir (ar) partnerių, ir (ar) šeimos narių pavėluotai ŪGR registruotą mėsinių galvijų ir (ar) mėsinių avių, ir (ar) pieninių veislių bulių, ir (ar) pieninių ožkų perkėlimą ir (ar) kaitą ūkinio gyvūno išlaikymo laikotarpiu suvestinę, užpildytą pagal šių taisyklių 3 priede nustatytą formą; 
. per 5 d. d. nuo šių taisyklių 14.5 papunktyje nurodytų duomenų perdavimo Agentūrai, elektroniniu būdu savivaldybėms pateikia duomenis apie valdos valdytojus, neatitikusius taisyklių reikalavimų išmokai gauti už savo ir (ar) partnerių, ir (ar) šeimos narių vardu einamaisiais metais laikytus mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas bei duomenis apie valdų valdytojams paskaičiuotas preliminarias išmokų sumas už savo ir (ar) partnerių, ir (ar) šeimos narių vardu einamaisiais metais laikytus mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas;
. el. priemonėmis perduoda Agentūrai VMVT teritorinių padalinių atliktų valdų valdytojų ir (ar) partnerių, ir (ar) šeimos narių laikomų mėsinių galvijų ir (ar) mėsinių avių, ir (ar) pieninių veislių bulių, ir (ar) pieninių ožkų patikrų vietoje duomenis.“ 
. Pakeičiu 15 punktą ir jį išdėstau taip:
„. Agentūra:
. iki einamųjų metų vasario 1 d. sudaro patikrai vietoje atrinktų valdų valdytojų, jų partnerių ir šeimos narių, laikančių mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas, sąrašą ir jį pateikia Centrui ir VMVT. Papildomas sąrašas pateikiamas ne vėliau kaip iki einamųjų metų liepos 30 d. Prireikus atlikti papildomas patikras vietoje nuo einamųjų metų rugsėjo 1 d., teikia papildomus sąrašus pagal poreikį; 
. iki kitų metų sausio 1 d. pateikia Centrui asmenų, kurie:
. yra patvirtinti paramos gavėjai pagal Kaimo plėtros 2004–2006 metų plano priemonę „Ankstyvo pasitraukimo iš prekinės žemės ūkio gamybos rėmimas“ ir Lietuvos kaimo plėtros 2007–2013 metų programos priemonę „Ankstyvas pasitraukimas iš prekinės žemės ūkio gamybos“,  įskaitant gaunančius paramą iš Lietuvos kaimo plėtros 2014–2020 metų programos lėšų, vykdant tęstinius įsipareigojimus pagal šiame papunktyje išvardytas priemones, sąrašus;
. paraiškas Agentūrai pateikė pasibaigus plotų deklaravimo laikotarpiui ir (arba) pasibaigus šiam laikotarpiui Paraiškose nurodė, jog prašo skirti išmoką už visus valdoje valdos valdytojo ir (ar) partnerio (-ių), ir (ar) šeimos narių laikomus mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas, sąrašus;
. gavusi iš Centro elektroninėmis ryšio priemonėmis duomenis, nurodytus šių taisyklių 14.4 papunktyje: 
. vadovaudamasi šių taisyklių IV skyriaus nustatyta tvarka, apskaičiuoja galutines paramos sumas valdos valdytojams už jų ir (ar) partnerių, ir (ar) šeimos narių laikomus mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas;
. užsako paramos lėšas;
. prireikus siunčia pranešimą valdos valdytojui, kuriame prašo nurodyti banko sąskaitos duomenis, jeigu Agentūrai atliekant mokėjimus paaiškėja, kad duomenų apie valdos valdytojo sąskaitą nėra ar turimi duomenys yra netikslūs;
. iki kitų metų liepos 15 d. ŽŪM raštu pateikia informaciją apie bendras išmokėtas paramos sumas pagal šias taisykles; 
. baigusi administruoti paramą už mėsinius galvijus, mėsines avis, pieninių veislių bulius ir pienines ožkas, informaciją apie apskaičiuotas išmokas bei pritaikytas sankcijas valdos valdytojui pateikia atskiru pranešimu, nurodydama tinkamų išmokai gauti mėsinių galvijų, atskirai mėsinių avių, atskirai pieninių veislių bulių, atskirai pieninių ožkų skaičių (vnt.) ir suteiktą paramos sumą (Eur) pagal atskirą ūkinių gyvūnų rūšį; iš viso tinkamų išmokai gauti ūkinių gyvūnų skaičių ir paramos sumą (Eur); 
. siekdama viešai ir skaidriai panaudoti Europos Sąjungos paramą, interneto svetainėje www.nma.lt iki dar kitų metų birželio 30 d. paskelbia teisės aktuose nustatyta tvarka išmokų už mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas gavėjų (juridinių asmenų) sąrašus ir sumas, kurios buvo išmokėtos iš Europos žemės ūkio garantijų fondo finansiniais metais kiekvienam valdos valdytojui už savo vardu laikomus mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas.“
. Pakeičiu 18 punktą ir jį išdėstau taip:
„. Išmoka valdų valdytojams už savo ir (ar) partnerio, ir (ar) šeimos nario vardu laikomus  mėsinius galvijus ir (ar) mėsines avis, ir (ar) pieninių veislių bulius ir (ar) pienines ožkas, mokama vadovaujantis Centro atliktais bei Agentūrai pateiktais paramos sumų už mėsinius galvijus ir pieninių veislių bulius, ir mėsines avis, ir pienines ožkas apskaičiavimais.“
. Pakeičiu 33 punktą ir jį išdėstau taip:
„. Už preliminarių išmokų apskaičiavimą kiekvienam valdų valdytojui ir (ar) partneriui, ir (ar) šeimos nariui, laikančiam mėsinius galvijus ir (ar) mėsines avis, ir (ar) pieninių veislių bulius, ir (ar) pienines ožkas, atsako Centras.“
. Pakeičiu 35 punktą ir jį išdėstau taip:
„. Už patikrų vietoje atlikimą ir informacijos pateikimą Centrui pagal su Agentūra suderintus šių funkcijų atlikimo tvarkos aprašus atsako VMVT.“
. N u s t a t a u, kad šis įsakymas įsigalioja 2023 m. sausio 3 d.

